- Չեմ կարծում, որ որեւէ բան կարող է փոխել։ Իհարկե, կային կարծիքներ, որ նույնիսկ այդ ժամկետների տեղափոխումը կարող է ազդարարել պատերազմի նախապատրաստման մասին։ Ես չեմ հավատում դրան, որովհետեւ ընդհանրապես ցանկացած պատերազմ՝ հատկապես, եթե ուզում են, որ դա լինի հաջողված, հատկապես ագրեսորները՝ նրանք պետք է անակնկալի մատնեն իրենց հակառակորդին։ Իսկ այսպիսով նրանց ակնկալության բաղադրամասը կորցնում են։ Ընտրությունները կապ չունեն ագրեսորի հարձակման հետ, նրանք յուրաքանչյուր պահի կհարձակվեն, եթե զգան, որ ուժեղ են, եւ կարող են իրականացնել ծրագիրը, նույնիսկ, եթե դա թյուր կարծիք է՝ ինչը տեղի ունեցավ 2016-ի ապրիլին։ Նրանք այդ ժամանակ չգիտես ինչու, երեւակայեցին, որ կարող են պարզապես կարճատեւ սրընթաց պատերազմի միջոցով ոչնչացնել Արցախը։